Diari Oficial de la Generalitat Valenciana


Sumari del DOGV 8404, del 17-10-2018 (2018/9455)

RESOLUCIÓ de 5 d'octubre de 2018, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció, en el Registre de Fundacions de la Comunitat Valenciana, de diverses entitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8404

Data del DOGV
:   17-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9455


Data del document
:   05-10-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 5 d'octubre de 2018, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció, en el Registre de Fundacions de la Comunitat Valenciana, de diverses entitats. [2018/9455]  
La Secretaria Autonòmica de Justícia, Administració Pública, Reformes Democràtiques i Llibertats Públiques, ha dictat les resolucions següents:  
- Resolució de 12 de juny de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure, en el Registre de Fundacions de la Comunitat Valenciana, l'entitat denominada Fundació Casal Valencianista del País Valencià de la Comunitat Valenciana, amb el número 121C i classificar-la amb caràcter cultural, sota la tutela del Protectorat que exerceix la Generalitat. El seu domicili radicarà a Borriana, carrer de la Puríssima, número 21, codi postal 12042.  
Finalitats i activitats:  
«La Fundació té com a objecte la promoció, el foment i la projecció cultural i lingüística, així com els valors democràtics valencians, els seus drets cívics, socials i culturals, la defensa de la llibertat, la democràcia, la justícia social i la sobirania nacional; s'hi inclou també entre ells els valors culturals mediambientals, l'impuls a la recerca del coneixement en les seues diverses vessants: historicopatrimonials, educatives i sociopedagògiques; el voluntariat, l'ajut i l'assistència; i aquells que comporten el desenvolupament cultural de tipus social, turístic, tecnològic, econòmic, la cultura de l'emprenedoria, etc.»  
Beneficiaris:  
«Seran potencials beneficiaris de la Fundació:  
1. Persones físiques o jurídiques, institucions, organitzacions i empreses que fomenten la defensa de la llibertat, la democràcia, la tolerància, la justícia social, i, en general, les que estiguen dins de l'objecte i les finalitats fundacionals.  
2. Programes i projectes específics adreçats als diversos col·lectius humans, específicament a aquells en situació de risc o amb necessitats concretes i, concretament, adreçades a la gent gran, als majors de 45 anys, a la joventut, a les dones o bé a altres col·lectius desfavorits.  
  
3. Projectes de cooperació amb universitats i entitats diverses, centres docents, organitzacions sindicals o sectorials per a la capacitació de la gent, o personal docent, tècnic i investigador.  
4. Projectes destinats al desenvolupament cultural de tipus social, polític i econòmic en les seues diverses vessants.  
La Fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que complisquen les condicions expressades anteriorment i el Patronat considere que en són legítims creditors, d'acord amb les bases, normes o regles que establisca per a aquest efecte.  
No podrà al·legar ningú, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
- Resolució de 12 de juny de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Caixa Rural Sant Josep de la Vilavella, amb el número 122C i classificar-la amb caràcter econòmic, sota la tutela del Protectorat que exerceix la Generalitat. El seu domicili radicarà a la Vilavella (Castelló), plaça de l'Estrela, s/n, codi postal 12493.  
  
Finalitats i activitats:  
«La Fundació té per objecte portar a terme i promocionar tot tipus d'activitats d'interés general, en particular aquelles tendents a la promoció cultural, social i assistencial en l'entorn en el qual aquesta estenga el seu àmbit d'actuació, amb especial atenció a la promoció dels principis cooperatius, així com la difusió de les característiques del cooperativisme en el mitjà social en el qual aquella desplegue la seua activitat.»  
  
Beneficiaris:  
«Seran potencials beneficiaris de la Fundació tots els que directament o indirectament, estiguen relacionats amb el seu àmbit d'actuació, segons l'assenyalat en l'article cinqué d'aquests estatuts. D'aquests i amb caràcter preferent, els socis de Caixa Rural Vilavella, amb vista a la seua formació professional així com els socis i clients d'aquesta especialment si es tracta d'associacions amb finalitats no lucratives i similars a les de la Fundació.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, tenint les condicions expressades anteriorment, estime el Patronat que són els legítims creditors d'aquests, d'acord amb les seues bases, normes o regles que establisca a aquest efecte.  
Ningú podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada».  
- Resolució de 26 de juny de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Crein de la Comunitat Valenciana, amb el número 610V, sota la tutela del Protectorat que exerceix la Generalitat. El seu domicili radicarà a València, carrer de José Meliá Sinisterra, número 1, 9a, codi postal 46190.  
Finalitats i activitats:  
«És objectiu de la Fundació fomentar els drets i valors constitucionals recollits en els articles 47. 4S. 49 i 50 de la carta magna espanyola.  
  
Així la Fundació té per objecte la promoció, el desenvolupament i la defensa dels drets d'habitatge i assistència social dels sectors menys afavorits de la Comunitat Valenciana. Constitueixen les seues finalitats l'impuls de l'acció i la integració social i la solidaritat, promovent l'accés o l'ajuda a habitatges socials dignes i adequats centres assistencials, culturals, de serveis o similars.»  
Beneficiaris:  
L'elecció dels beneficiaris s'efectuarà pel Patronat amb criteris d'objectivitat, imparcialitat i no discriminació entre les persones que tinguen les circumstàncies següents:  
a) Que formen part del sector de població atés per la Fundació.  
  
b) Que demanen la prestació o el servei que la Fundació pot oferir.  
  
c) Que siguen creditors de les prestacions per raó dels seus mèrits, capacitat, necessitat o conveniència.  
d) Que complisquen altres requisits que, complementàriament, puga acordar el Patronat específics per a cada convocatòria.  
- Resolució de 12 de juny de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana, l'entitat denominada Fundació Fira del Llibre de València de la Comunitat Valenciana, amb el número 612V, sota la tutela del Protectorat que exerceix la Generalitat. El seu domicili radicarà a València, carrer Martínez Cubells, número 6, 1a, codi postal 46110.  
Finalitats i activitats:  
«La Fira del Llibre de València és un projecte que ha anat creixent amb el pas dels anys, amb la vocació d'integrar en els seus espais i activitats la totalitat del sector del llibre de la Comunitat Valenciana, i es planteja com un objectiu immediat arribar a un àmbit nacional i internacional. La Fundació que pren el seu nom té com a fi el foment de la cultura del llibre, com a bé cultural universal, mitjançant accions que afavoreixen l'increment la lectura. La seua principal finalitat és, per tant, l'organització de la Fira del Llibre de València un dels majors esdeveniments entorn del llibre i la lectura, a nivell nacional, que es desenvolupa des de fa ja 53 anys a la ciutat de València, organitzada pel Gremi de Llibreters de València, impulsor d'aquesta Fundació.  
El seu objectiu fonamental és que la Fira del Llibre amplie la seua àrea d'influència i genere nous esdeveniments al llarg de l'any, sota la mateixa marca que porten les activitats més enllà de les dates i els espais geogràfics en què se celebra, amb una vocació de servei públic.  
En la filosofia d'aquesta fundació està la concepció del llibre i la lectura com a elements transversals a la resta de la cultura amb la voluntat d'establir sinergies amb disciplines com ara la música, el teatre, el cinema, o la dansa, per descomptat, com la cerca d'una especial cohesió amb el món de les arts plàstiques i especial interés, en la il·lustració o en la fotografia.  
Constatant la realitat de la desigualtat existent del valencià respecte del castellà, la fundació prestarà una especial atenció a les accions que es desenvolupen a la Comunitat Valenciana que afavorisquen l'increment de la lectura en llengua pròpia.»  
Beneficiaris:  
«Les finalitats fundacionals es dirigeixen amb caràcter genèric, sense cap exclusió, a totes aquelles persones que vulguen acostar-se al món del llibre i la lectura.  
El Patronat, a l'hora de determinar els beneficis de l'activitat de la Fundació, actuarà amb criteris d'imparcialitat i no discriminació.  
  
Ningú podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.»  
  
Cosa que es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix, com a funció específica del Protectorat, «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 5 d'octubre de 2018.- La consellera de Justícia, Administració Pública, Reformes Democràtiques i Llibertats Públiques, p. d. c. (R 03.10.2017; DOGV 8146, 10.10.2017), el secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.